Az EGT-Vegyesbizottság 3/97 határozata

(1997. március 10.)

az EGT-Megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel a Megállapodás II. mellékletét az 1996. december 13-i 79/96 EGT-vegyesbizottsági határozat [1] módosította;

mivel a nyilvános európai földi rádiós személyhívó rendszer (ERMES) vevőkészülék-követelményeire vonatkozó közös műszaki szabályokról szóló, 1995. július 17-i 95/290/EK bizottsági határozatot [2] be kell építeni a Megállapodásba;

mivel a digitális európai vezeték nélküli távközlés (DECT), nyilvános hozzáférési profil (PAP) alkalmazásai végberendezésének csatlakozatási előírásaira vonatkozó közös műszaki szabályzatról szóló, 1995. november 28-i 95/525/EK bizottsági határozatot [3] be kell építeni a Megállapodásba;

mivel az integrált szolgáltatású digitális hálózatra (ISDN) vonatkozó közös műszaki szabályzatról; 3,1 kHz-es telefon-távszolgálatról, kézibeszélős végberendezések csatlakoztatási követelményeiről szóló, 1995. november 28-i 95/526/EK bizottsági határozatot [4] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XVIII. fejezete a 4i. pontot (95/47/EK európai parlamenti és tanácsi irányelv) követően a következő pontokkal egészül ki:

"4j. 395 D 0290: A Bizottság 1995. július 17-i 95/290/EK határozata nyilvános európai földi rádiós személyhívó rendszer (ERMES) vevőkészülék-követelményeire vonatkozó közös műszaki szabályokról (HL L 182., 1995.8.2., 21. o.).

4k. 395 D 0525: A Bizottság 1995. november 28-i 95/525/EK határozata a digitális európai vezeték nélküli távközlés (DECT), nyilvános hozzáférési profil (PAP) alkalmazásai végberendezésének csatlakozatási előírásaira vonatkozó közös műszaki szabályzatról (HL L 300., 1995.12.13., 35. o.).

4l. 395 D 0526: A Bizottság 1995. november 28-i 95/526/EK határozata az integrált szolgáltatású digitális hálózatra (ISDN) vonatkozó közös műszaki szabályzatról; 3,1 kHz-es telefon-távszolgálatról, kézibeszélős végberendezések csatlakoztatási követelményeiről (HL L 300., 1995.12.13., 38. o.)."

2. cikk

A 95/290/EK bizottsági határozat, a 95/525/EK bizottsági határozat és a 95/526/EK bizottsági határozat izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

3. cikk

Ez a határozat 1997. április 1-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1997. március 10-én.

az EGT-Vegyesbizottság részéről

az elnök

C. Day

[1] HL L 100., 1997.4.17., 68. o.

[2] HL L 182., 1995.8.2., 21. o.

[3] HL L 300., 1995.12.13., 35. o.

[4] HL L 300., 1995.12.13., 38. o.

--------------------------------------------------